open-index/open-wikipedia-markdown huggingface dataset:
Britisk mesterskap i friidrett innendørs 2015

**Britisk mesterskap i friidrett innendørs 2015** ble arrangert fra 14. til 15. februar 2015, i Sheffield i England. 

## Resultater
### Herrer

### Kvinner

## Se også
*Britisk mesterskap i friidrett 2015

## Eksterne lenker
*  The Power of 10 - British Championships Sheffield 14-15 Feb 15
Vincent (sang)

**«Vincent»** er en sang skrevet av Don McLean som ble spilt inn og gitt ut på singel med Don McLean i 1971. Sangen ble også gitt ut på albumet *American Pie* senere samme år.

Wenche Myhre spilte inn sangen og ga den ut på albumet *[[Din drøm er min]]* i 1995. Den norske teksten ble skrevet av Jan Vincents Johannessen. På norsk ble sangen kalt *Stjerne, stjerne natt*.
Oneechan ga Kita

|}

***Oneechan ga Kita*** (også skrevet ***Onee-chan ga Kita*** og ***Oniichan ga Kita***, japansk: お姉ちゃんが来た) er en japansk Yonkoma-komediemanga skrevet av Rikō Anzai, og serialisert i Takeshobos mangatidsskrift *[[Manga Life]]*, i tillegg til søstertidsskriftet *Manga Life Momo* siden juli 2011. Serien har blitt samlet opp i fire større verk per november 2014. Det ble også laget en 12 episoders animeserie av C2C som gikk på japansk TV mellom 8. januar 2014 og 26. mars 2014. En 13. OVA-episode ble inkludert i Blu-ray-volumet av serien 22. mars 2014.

## Rollefigurer
### 
Tomoya er en 13 år gammel gutt og er seriens hovedperson. Selv om han er generelt ganske veloppdragen, så er han irritert over at Ichika, som regelmessig prøver å komme inn på rommet hans, oppfører seg kjærlig mot Tomoya. Han liker Ichikas venner, og han liker spesielt Mina Fujisaki, men er uvitende om hennes nedlatende personlighet.

### 
Ichika er Tomoyas stesøster. Hun er åpen og lidenskapelig, og blir umiddelbart forelsket i Tomoya, og er derfor veldig overbeskyttende ovenfor han. Hun er også sjalu over andre jenter som snakker med eller viser følelser mot Tomoya.

### 
Mina er Tomoyas klassekamerat. Hun oppfører seg søtt blant folk generelt, men på innsiden er hun svært narsissistisk. Han anser Ichika som en fiende siden Ichika er eldre og trekker dermed alle guttenes oppmerksomhet vekk fra henne. Tomoya er likevel snill med henne, selv om hun skriker mot Tomoya.

### 
Ruri er Ichikas venn, og har fått kallenavnet «Ruri-Ruri». Hun er enig med Ichika at Tomoya er søt, mer er ikke like snill med sin egen bror som hun er med Tomoya.

### 
Marina er Ichikas andre venn. Hun har fått kallenavnet «Marinacchi-san», og har blondt hår.

### 
Mitsuru er en av Tomoyas klassekamerater og venner.

### 
Kouki er en anspent venn av Tomoya, og er ellers svært skoleflink. Senere i serien blir det avslørt at han er Ruris lillebror, og selv om de ofte krangler, så er han i hemmelighet forelsket i henne.

### 
Souichirou er Marinas halvbror. Han er halvt russer og har blondt hår, og kan snakke engelsk. Han er en *[[otaku]]* som sier at Ichika ligner en idolfigur han liker.

### 
Yūko er Tomoyas stemor.

### 
Masaya er Tomoyas far som giftet seg med Ichikas mor.

## Referanser


## Eksterne lenker
* 
* 
* Serien på Crunchyroll
Silje Nyheim Kvam

**Silje Nyheim Kvam** (født 21. august 1998 i Trondheim) er en norsk ishockeyspiller som spiller ving for Wing Allianseidrettslag.

Hun har tidligere spilt for Astor Ishockeyklubb og Rosenborg Ishockeyklubb i aldersbestemte klasser. I sesongene 2013/14 og 2014/15 spilte hun for Narvik Ishockeyklubb i landsomfattende 1. divisjon for kvinner.

## Referanser


## Eksterne lenker
*
TMB

**TMB** er en forkortelse som kan vise til:
* Türk Milletler Birliği Televizyonu, tidligere Türk Müzik Birliği Televizyonu
* TMB RU, en forkortelse for TV-kanalen Tvoj Mir Vostok
* TMB Türkvizyon, se Tyrkvisjonens sangkonkurranse
* TMB Music Award, se Tyrkvisjonens sangkonkurranse
NS-Ordensburg Vogelsang

**Ordensburg Vogelsang** er en tidligere nasjonalsosialistisk bygning og eiendom, en såkalt *[[NS-Ordensburg|Ordensborg]]*, som ligger i det tidligere militære treningsområdet i nasjonalparken Eifel i Nordrhein-Westfalen i Tyskland. Det fullstendig bevarte landemerket ble brukt av nazistpartiet NSDAP mellom 1936 og 1939 som et opplæringssenter for fremtidige ledere i partiets organisasjoner. Siden 1. januar 2006 har området vært åpent for besøkende. Anlegget representerer en av de største arkitektoniske minnene etter den tyske nasjonalsosialismen, og bygningene dekker et bruttoareal på  kvadratmeter.

## Historie
29. april 1937 var Vogelsang åsted for en tale til nazipartiets kretsledere som ble holdt av Adolf Hitler, Nazi-Tysklands og partiets fører. I det som betegnes som en «avslørende» tale, fortalte Hitler om hvilken politikk han ville føre angående «jødespørsmålet».

## Referanser
Erlend Horn

**Erlend Andreas Horn** (født 1987) er en norsk politiker og kommunikasjonssjef.

Han representerte Venstre i Bergen bystyre fra 2011 til 2023. Han var byråd for sosial, bolig og inkludering i Bergen kommune fra 2015 til 2019 og byråd for finans, eiendom og næring fra 2019 til 2022.

I 2024 ble han kommunikasjonssjef i Grieg-gruppen.

Han er utdannet statsviter fra Universitetet i Bergen fra 2013. Hans masteroppgave handlet om ulike politiske vurderinger av heroinassistert behandling i Norge og Sveits.

## Referanser
Praktlyrehale

* *M. n. edwardi*
* *M. n. novaehollandiae*
* *M. n. victoriae*

**Praktlyrehale** (*Menura novaehollandiae* Latham, 1802) er en art i lyrehalefamilien, som kun teller to arter i slekten *Menura*. Arten er endemisk for det sørøstre Australia og kjent sin lyreformede stjert og for sin bemerkelsesverdige evne til å herme lyder.

## Beskrivelse
Lyrehalene har kraftige lemmer og store føtter med sterke klør. Praktlyrehale er den største av de to lyrehalene. Den andre er smålyrehale. Hannene måler cirka 103 cm og veier typisk omkring . Hunnen måler cirka  og veier typisk omkring .

Fjærdrakten til nominatformen er mørk grå til gråbrun på oversiden med dus rødbrune vinger og bakpart. Undersiden er lysere grå. Hannen og hunnen er like, med unntak for lengden på stjerten. Den måler cirka 54–71 cm hos hannen og cirka 25–41 cm hos hunnen. Underartene varierer noe i fargene.

## Habitat
Praktlyrehalen trives i fuktig skog, spesielt i temperert og subtropisk regnskog og fuktig eviggrønne hardbladvekster (sclerophyllous, en type eviggrønn australsk bush som holder spesielt godt på fuktigheten, for eksempel i områder der eukalyptusen danner et naturlig tak over skogbunnen). I subtropisk regnskog trives arten best der det er tett, fuktig underskog.

## Underarter og utbredelse
Tre underarter er beskrevet.
* *M. n. edwardi* Chisholm, 1921, utbredt i det ekstremt sørøstre Queensland (Stanthorpe-Killarney regionen) og det nordøstre New South Wales
* *M. n. novaehollandiae* Latham, 1802, (nominatformen), utbredt fra det sørøstre New South Wales til grensen mot Victoria
* *M. n. victoriae* Gould, 1865, utbredt i Australian Capital Territory og det ekstremt sørøstre New South Wales, vest for Monaro Tablelands og sør til det østre Victoria. Introdusert til Tasmania på 1930-tallet.

## Referanser


## Litteratur
* 
* 
## Eksterne lenker
* 
* BBC David Attenboroughs prisvinnende video på Youtube lyrehale imiterer fotoapparat, alarmar, motorsag og andre fuglar
* Lyrebirds (Menuridae). Internet Bird Collection (IBC).
Smålyrehale

Smålyrehale (*Menura alberti* Bonaparte, 1850) er en art i lyrehalefamilien, som kun teller to arter i slekten *[[Menura]]*. Arten er endemisk for et svært begrenset område i det østre Australia og kjent for sin bemerkelsesverdige evne til å herme.

## Beskrivelse
Smålyrehalen er den minste av lyrehalene. Den har ikke like spektakulære halefjær, men er ellers ganske lik praktlyrehalen. Arten er dessuten noe mer lavmælt. Den måler cirka 86–93 cm og veier omkring 930 g. Stjerten måler cirka . Hunnen er ganske lik hannen, men har kortere stjert ().. 

Artens vitenskapelige navn er etter dronning Victorias ektemann, prins Albert. Kun nominatformen  (*M. a. alberti*) anerkjennes. 

## Utbredelse
Arten finnes kun i et meget begrenset område, med subtropiske montane regnskoger med tett og fuktig underskog, i det ekstremt sørlige Queensland og det ekstremt nordøstre New South Wales, hovedsakelig i høyder over . Arten har størst tetthet der eukalyptusen (*Eucalyptus*) danner et naturlig tak som beskyttelse. 

## Referanser


## Litteratur
* 
* 

## Eksterne lenker
* 
* Lyrebirds (Menuridae). Internet Bird Collection (IBC).
Fiat 600

**Fiat 600** (1955–69) var en liten familiebil fra italienske Fiat, produsert i nesten 2,6 millioner eksemplarer ved fabrikkene utenfor Torino.  Den overtok for Fiat Topolino.

Bilen var tegnet av Dante Giacosa og ble den første Fiat med hekkmotor (montert bak), på 0.663 liter og rundt 35 hestekrefter. Giacosa tegnet også "lillebror" Fiat 500 som kom i 1957.

Startutgaven **600** var en 2-dørs 4-seter med tak. **600 Multipla**  (1956–1965, 243 000 eks.) kunne fås som 6-seter, 5-seter og drosje, men hadde samme motor.  **Marinella** fra designhuset Fissore hadde ingen dører (åpent) og to benker med plass til 6.  **600T** (1960–68) var mer som en van.

Omtrent samme bilen ble laget i andre land som Seat 600 (Spania, 800 000 eks.), Neckar Jagst og Fiat 600 (Tyskland, 170 000 eks.), Zastava 750 (Jugoslavia), Fiat 600 R (Argentina, Uruguay og Chile 1960–82). Zaporoset (Sovjetunionen) er tydelig inspirert av Fiat 600.

Mia suocera in 600 - panoramio.jpg | 600
Fiat 600 Multipla.jpg | Multipla
1957Fiat600MultiplaMarinella.jpg | Marinella
Fiat 600T (1967), Dutch licence registration BE-61-63 pic1.JPG | 600T
Fiat 600 BW 1.jpg
Fiat600Jolly.JPG | Ghia Jolly


## Referanser
Fekteren

***Fekteren*** (originaltittel: *Miekkailija*) er en finsk-tysk-estisk biografisk dramafilm fra 2015 regissert av Klaus Härö. Filmen bygger på livet til den estiske fekteren Endel Nelis. 

## Handling
I løpet av andre verdenskrig ble Estland okkupert av Nazi-Tyskland, og de fleste menn fra Estland ble rekruttert til det tyske militæret. Senere ble Estland okkupert av Sovjetunionen, som betraktet soldater fra det tyske militæret som kriminelle. Etter verdenskrigen ble Estland en del av Sovjet. En ung mann, Endel Nelis, ankommer Haapsalu, Estland (den gang en del av Sovjetunionen) på begynnelsen av 1950-tallet, etter å ha forlatt Leningrad i håp om å unnslippe det hemmelige politiet.

Han får arbeid som lærer, og grunnlegger en idrettsklubb for studentene sine. Men skolens rektor begynner å undersøke Endels bakgrunn. I mellomtiden advarer Endels venn Aleksei ham om ikke å komme tilbake til Leningrad under noen omstendigheter. Endel blir snart et forbilde og en farsfigur for studentene sine, hvorav mange av dem var foreldreløse. Når studentene ønsker å delta i en nasjonal turnering i Leningrad, må Endel ta et valg; Risikere alt for å ta med studentene til Leningrad. Eller sette hans egen sikkerhet først, og skuffe alle studentene sine.

## Roller
* Märt Avandi – Endel 
* Ursula Ratasepp – Kadri
* Hendrik Toompere – skolens rektor
* Liisa Koppel – Marta	
* Joonas Koff – Jaan 
* Lembit Ulfsak – Jaans bestefar
* Piret Kalda – Jaans mor
* Egert Kadastu – Toomas
* Ann-Lisett Rebane – Lea
* Elbe Reiter – Tiiu	
* Jaak Prints – rektors assistent
* Kirill Käro – Aleksei

## Referanser


## Eksterne lenker
*
Einar Vaardal-Lunde

**Einar Vaardal-Lunde** (født 20. juni 1915 i Tana, død 14. september 2003) var en norsk sivilarkitekt.

Vaardal-Lunde var utdannet fra NTH. Fra 1948 var han i kompaniskap med Torgeir Alvsaker, og fra 1970 fikk arkitektkontoret navnet *E. Vaardal-Lunde*.

Vaardal-Lunde tegnet offentlige bygg i store deler av Norge, og var spesielt kjent for hoteller, handikapsentre, sykehjem og hjem for utviklingshemmede. Han var også kjent for utviklingen av de såkalte «Sande-hus» sammen med ingeniør Arne Sande. Han var også aktiv i mange andre land, spesielt Tanzania og Portugal. Vaardal-Lunde var fortsatt styreformann i Arkitektkontoret Vaardal-Lunde A/S til langt inn på 1990-årene, og hadde Høyteknologisenteret i Bergen som et av de siste større oppdragene. 

Vaardal-Lunde var Ridder av 1. klasse av St. Olavs Orden og - siden studietiden - av Polyhymnia. Han hadde også tunge verv i bergensk og norsk kultur- og organisasjonsliv, og var blant annet styreformann for Festspillene i Bergen, medlem av styret i Den Nationale Scene og styret for Grieghallen og ordfører i representantskapet i Norske arkitekters landsforbund.

## Referanser
Medgidia

**Medgidia** (tyrkisk: *Mecidiye*) er en by i fylket Constanța, Dobrudsja, Romania. 

## Historie
Før 1850 var Medgidia kjent som omsetningssted for korn i osmansk-styrt Dobrudsja. Byen fikk sitt navn etter sultan Abdülmecid. Som følge av Berlin-kongressen kom byen under rumensk kontroll i 1878.

## Demografi
I 2011 hadde Medgidia 43 841 innbyggere. De fleste var rumenere (71,48%). Andre etniske grupper:  tyrkere (8,4%), tatarer (8,07%) og roma (1,52%). For 10,31% av befolkningen var den etniske tilhørigheten ikke kjent. Når det gjelder religion, var de fleste innbyggerne ortodokse (72,11%), og noen var muslimer (16,65%). For 10,33% av befolkningen var religiøs tilhørighet ikke kjent.

## Kjente personer fra Medgidia
* Lucian Grigorescu (1894 - 1965), kunstmaler
* Dan Spătaru (1939 - 2004), sanger
* Mircea Cruceru (1943 - 2010), håndballtrener
* Cristian Teodorescu (f. 1954), forfatter
* Nicu Gheară (f. 1965), fotballspiller
* Titus Corlățean (f. 1968), politiker, tidligere utenriksminister
* Elena Vlădăreanu (f. 1981), dikter
* Ana Claudia Grigore (f. 1989), sangerinne

## Litteratur
* *România. Ghid turistic*, editura Sport-turism, București 1983

## Referanser


## Eksterne lenker
*
Illaena

* Se Systematisk inndeling

***Illaena*** er en slekt av biller som tilhører den store underfamilien Lamiinae i familien trebukker (Cerambycidae).

## Utseende
Små (4-5 millimeter), lyst brune trebukker. Antennene er lengre enn kroppen.

## Utbredelse
Slekten er utbredt i Australia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Desmiphorini J. Thomson, 1860
******** Gruppen "Apodasyini" Lacordaire, 1872
********* Slekten *Illaena* Erichson, 1842
********** *Illaena* i snever forstand
*********** *[[Illaena dawsoni]]* Breuning, 1970
*********** *[[Illaena exilis]]* Erichson, 1842
********** Arter ofte ført til slekten *[[Neissa]]* Pascoe, 1866
*********** *[[Illaena albertisi]]* Breuning, 1956
*********** *[[Illaena exigua]]* (Gahan, 1893)
*********** *[[Illaena nigrina]]* (Pascoe, 1866)
*********** *[[Illaena occidentalis]]* Breuning, 1974

## Kilder
* Liste over slektene
* Katalog med utbredelsesdata 

## Eksterne lenker
*
KV34

**KV34** i Kongenes dal utenfor Luxor i Egypt var begravelsesstedet for farao Thutmosis III under 18. egyptiske dynasti.

Graven er uthugd over en klippe i lengst sør ut i slutten av hovedwadien i dalen mellom KV42 og KV37. Gravkammeret er dekorert i en, for Kongenes dal, uvanlig stil med scener fra Re-litaniet og Amduat. Thutmosis IIIs mumie ble senere flyttet til TT320 ved Deir el-Bahri. KV34 ble oppdaget i 1898 av Victor Loret.

## Referanser
Palmevin

**Palmevin** er en alkoholdrikk laget av gjæret palmesaft (sevje fra ulike palmetyper). Drikken er utbredt i en rekke tropiske områder hvor det vokser palmer.

En kan destillere palmevin til et brennevin kjent som arak.

## Kilder
* «Palmevin» (16. mars 2012). *Store norske leksikon.*
Beleiringen av Barcelona i 1705

**Beleiringen av Barcelona** fant sted mellom 14. september og 19. oktober 1705 under den spanske arvefølgekrigen da en alliert armé som støttet den østerrikske tronpretendenten til den spanske tronen ledet av jarlen av Peterborough erobret byen Barcelona fra de fransk-spanske bourbounske forsvarerne.

Et forsøk på å gå i land hadde blitt drevet tilbake rett før i slaget ved Barcelona i 1704. Etter at byen ble erobret av Peterborough, prøvde franskmennene og spanjolene å gjenerobre byen året etter under beleiringen av Barcelona i 1706 som ble mislykket. Byen forble hos de allierte frem til 1714.

## Litteratur
*Hans Eggert, Willibald von der Lühe: *Militair-Conversations-Lexikon Bd.1*. Leipzig 1833 S.&nbsp;403f.
*Heinrich Kuenzel: *Das Leben und der Briefwechsel des Landgrafen Georg von Hessen-Darmstadt.* Friedberg, London 1859.
*Johann Rechberger von Reichkron: *Spanischer Successions-Krieg. Feldzug 1705*. Wien 1881, S.&nbsp;507–513.
*Tony Jaques: *Dictionary of battles and sieges. Vol. 1&nbsp;–  A –E.* Westport 2007, S.&nbsp;108.
*David Eggenberger: *An encyclopedia of battles : accounts of over 1,560 battles from 1479 B.C. to the present.* New York 1985, S.&nbsp;44.
Fiat 126

**Fiat 126** (1973–2000) var en småbil fra italienske Fiat. Den tok over for Fiat 500 og var ifølge Haugesunds Avis ment som en bybil.

**126** var mye godt en bakhjulsdrevet Fiat 500 med nytt karosseri.  Motoren var fortsatt hekkmontert, først 594&nbsp;cm³, fra 1977 en 23 PS motor på 652&nbsp;cm³.  **Fiat Bis** (1987–91) fikk 704&nbsp;cm³ og 26 HK. Den ble bygd i Italia frem til 1979 (omtrent 1,3 millioner).

**Polski Fiat 126p** (1973–2000) ble laget i Polen der de kalte den **maluch** for "den lille". Omtrent 3,3 millioner bygd.  I 1993 lanserte Fiat etterfølgeren Fiat Cinquecento.

Fiat 126 Napoli.jpg | 1980-modell i Napoli
126 gialla.jpg
Fiat 126 Personal 4 rear.JPG | med takstativ


## Referanser
Nemaschema

* Se Systematisk inndeling

***Nemaschema*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, lange og smale, mørke trebukker, noen ganger med metallisk glans. Antennene er omtrent så lange som kroppen, pronotum lengre enn bredt, uten pigger på sidene. På beina er lårene noe fortykkede. 

## Utbredelse
Slekten er endemisk for Ny-Caledonia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Enicodini J. Thomson, 1860
******** Slekten *Nemaschema* J. Thomson, 1860
********* *[[Nemaschema baladicum]]* (Montrouzier, 1861)
********* *[[Nemaschema chlorizans]]* Fauvel, 1906
********* *[[Nemaschema collarti]]* Breuning, 1958
********* *[[Nemaschema flavovittatum]]* Breuning, 1976
********* *[[Nemaschema griseum]]* Fauvel, 1906
********* *[[Nemaschema lamberti]]* (Montrouzier, 1861)
********* *[[Nemaschema limbicolle]]* (Fauvel, 1906)
********* *[[Nemaschema lineatum]]* Fauvel, 1906
********* *[[Nemaschema macilentum]]* Fauvel, 1906
********* *[[Nemaschema mulsanti]]* Perroud, 1864
********* *[[Nemaschema nitidulum]]* Fauvel, 1906
********* *[[Nemaschema ochreovittatum]]* Breuning, 1978
********* *[[Nemaschema olivaceum]]* Breuning, 1950
********* *[[Nemaschema parteflavoantennatum]]* Breuning, 1969
********* *[[Nemaschema puberulum]]* (Montrouzier, 1861)
********* *[[Nemaschema quadrisulcatum]]* Breuning, 1940
********* *[[Nemaschema sanguinicolle]]* (Chevrolat, 1858)
********* *[[Nemaschema viridipes]]* (Fauvel, 1906)

## Kilder
* Liste over slektene
* Katalog med utbredelsesdata 

## Eksterne lenker
*
Dysthaeta

* Se Systematisk inndeling

***Dysthaeta*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Nokså store (gjerne 20-25 millimeter), slanke trebukker med antenner som er omtrent dobbelt så lange som kroppen. På farge er de grå- eller brunaktige.

## Utbredelse
Slekten er utbredt i Australia inkludert Norfolk Island.

## Systematisk inndeling
Disse artene blir noen ganger regnet til Desmiphorini.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Epicastini J. Thomson, 1864
******** Slekten *Dysthaeta* Pascoe, 1859
********* *[[Dysthaeta anomala]]*  Pascoe 1859 - New South Wales, Queensland
********* *[[Dysthaeta incerta]]*  Breuning 1939 - ? Australia 
********* *[[Dysthaeta naevia]]*  Olliff 1888 - Norfolk Island

## Kilder
* Liste over slektene
* Katalog med utbredelsesdata 

## Eksterne lenker
*
Here for You

«**Here for You**» er en sang av den norske DJ-en og produsenten Kygo, utgitt 4. september 2015. Ella Henderson er vokalist på låta, som er en versjon av den tidligere instrumentale Kygo-låta «ID».

## Musikkvideo
Musikkvideoen til «Here For You» ble gitt ut 29. september 2015. Den er regissert av Michael Maxxis og filmet på location i Palm Springs California. Per april 2016 har videoen fått over nitten millioner visninger på YouTube.

## Listeplasseringer

## Referanser


## Eksterne lenker
*
Kfar HaNassi

**Kfar HaNassi** (hebraisk , «Presidentlandsbyen») er en kibbutz nord i Israel. Den ligger 35 km nord for Genesaretsjøen, og 6&nbsp;km øst for Rosh Pinnet (nær høydene ved Jordanelven), og hører administrativt inn under Øvre Galilea regionale kommune.

## Historie
Kibbutzen ble grunnlagt i 1948 av en gruppe britiske jødiske immigranter, som alle var medlemmer av Habonim Dror-bevegelsen («Frihetsbyggerne»). Den ble først kalt Kibbutz HaBonim, men navnet ble siden endret til Kfar HaNassi, etter Chaim Weizmann, den første presidenten i Israel.

I 2007 hadde Kfar HaNassi 300 innbyggere, mange av disse var barn som var født i kibbutzen, og en stor gruppe beboere innenfor områdene.

## Referanser


## Eksterne lenker
* Offisielt nettsted
* «Habonim ball valves & actuators»
Fiat Topolino

**Fiat 500 «Topolino»** (1936–55) var en småbil fra italienske Fiat. "Topolino" er italiensk for Mikke Mus som ble lansert av Walt Disney i 1935.

**500A** (1936–48) var en to-seter uten bagasjeluke. Motoren var 569 ccm 4-sylindret og vannavkjølt med effekt på 13 hk. Kunne fås som cabriolet med nedrullbart tøytak.

**500B** (1948–49) fikk ny 16 hk motor og stasjonsvognen **Giardinetta** delvis bygd i treverk og med baksete.  Det var i en slik at den thailandske kong Bhumibol Adulyadej ble halvt blind i en trafikkulykke i 1948.

**500C** (1949–55) fikk bakluke.  Fra 1952 het stasjonsvognen **Belvedere**.   Den var i 1953 priset til 9 300 kr og  11 400 kr (stasjonsvogn), og brukte 0,53 l/mil på hard landeveiskjøring. En hvit 500C ble brukt i «Romeo og Julie» ved Det Norske Teatret.

Den ble også laget i Frankrike som Simca 5 og 6. Topolino ble solgt i over 500 000 eksemplarer. Den ble i 1955 etterfulgt av småbilen Fiat 500 og (fra 1957) Fiat 600.


Fiat 500 Topolino-1936 Centro Storico Fiat.jpg | 500A
Fiat 500 Topolino - Flickr - exfordy (3).jpg | cabriolet
1948 FIAT 500B, AM-93-02 pic1.JPG | 500B
Fiat 500 Topolino (Rome) (5973670670).jpg | 500C
Fiat_Topolini_Belvedere_p1.JPG | Belvedere
Fiat Topolino 750MM Zagato side2 - Flick - Concorso Italiano 2004.jpg | 750 MM av Zagato


## Referanser
MS «Lance II»

**MS «Lance II»** var en ishavsskute fra Gratangen kommune i Troms. Skuten gikk ned i 1974, og 11 av mannskapet på 13 omkom. Båten var en selfangstbåt og snurpenottråler, og var et av flaggskipene i lokalsamfunnet.

## Havariet
Den 11. februar 1974 gikk båten på grunn ved fuglefjellet Syltfjordstauran på Finnmarks-kysten. Det var midt i loddefisket, så mange båter var i nærheten og kom til for å hjelpe. M/S «Artus» fra Herøy på Sunnmøre var først ute og prøvde å skyte over en redningsline. Grunnet tung sjø lyktes de ikke med det. Redningsskøyta som kom til, lyktes heller ikke. Et minnemerke over de omkomne står ved Gratangen kirke.

## Litteratur
Boken *Kald morgen* fra Orkana forlag omhandler forliset og er skrevet av Harald Hansen som skulle ha vært med på turen, og journalisten Gunnar Sætra.

## Referanser
Haukeskjeggslekta

**Haukeskjegg** (*Crepis*) er en planteslekt i korgplantefamilien.

De er ettårige, toårige eller flerårige urter, som regel med pælerot. De har en opprett stengel med lateksganger, den har som regel spredte blad, men kan være bladløs. Det er ofte en grunnstilt bladrosett. Bladene er enkle, helrandete, tannete eller flikete. Kurvene sitter i en kvast, eller mer sjeldent en klase. Kurvene er gule, eller mer sjeldent oransje, rosa eller hvite. Kurvdekkbladene sitter i to rekker; de innerste er jevnhøye og de ytterste er kortest og ofte utstående. Kurvdekkbladene er et godt kjennetegn for å skille haukeskjegg fra sveve (*Hieracium*). Alle enkeltblomstene er tvekjønnede tungekroner. Frøet har ribber og en hvit fnokk.

Det er omtrent 200 arter av haukeskjegg, og de er utbredt i Nord-Amerika, Eurasia og Afrika. Tyngdepunkt for utbredelsen er middelhavslandene, og i Europa og middelhavsområdet er det mer enn 120 arter.

Det vitenskapelige navnet *Crepis* kommer av gresk *krepis*, «tøffel» eller «sandal». Linné tenkte kanskje på formen til frøet da han ga planten dette navnet.

## Arter som er funnet i Norge
* altaihaukeskjegg (*Crepis multicaulis*)
* brakkhaukeskjegg (*Crepis capillaris*)
* enghaukeskjegg (*Crepis praemorsa*)
* fransk haukeskjegg (*Crepis nicaeensis*)
* sumphaukeskjegg (*Crepis paludosa*)
* takhaukeskjegg (*Crepis tectorum*)
* veghaukeskjegg (*Crepis biennis*)

## Litteratur
* 
* 
* 
* 
* 
* 

## Eksterne lenker

*
Lancia Beta

**Lancia Beta** (1972–84) er en familiebil fra italienske Lancia, den første etter at Fiat hadde overtatt fabrikken i 1969.

Navnet "Beta" er fra β i det greske alfabet, hvorfra Lancia hentet mange av sine modellnavn. Beta var også navnet Lancia brukte på en 1908-modell og en buss fra 1953.

**Berlina** (1972–81) var en 4-dørs sedan (med kombiens utseende) med forhjulsdrift og 4-sylindrete Fiat-motorer på 1.4, 1.6 og 1.8 liter.  **ES** hadde ekstra utstyr.

I 1974 tilkom en 1.3 liters motor, og i 1975 ble 1.6 og 1.8 erstattet med nye 1.6 og 2-liters motorer. To-litringen kunne fra 1981 fås med bensininnsprøytning (**I.E.**) og fra 1982 med kompressormating, da som **Volumex (VX)** på 135 hk.

**Coupe** (1973–84, 111 000 eks.) var en 4-seters coupe med samme motorer,  tegnet av fabrikken under ledelse av Aldo Castagno.

**Spyder** (9 390 eks.) var en 4-seters cabriolet av targatype tegnet av Pininfarina og bygget av Zagato.

**HPE** (1975–84, 71 258 eks.) var en 3-dørs stasjonsvogn tegnet av Castagno.

**Trevi** (1980–84, *Type 828*, 40 000 eks.) hadde vanlig sedan-utseende. De hadde samme motorer, bortsett fra *Bimotore* (1 eks.) bygget av Abarth som hadde en motor foran og en bak for å gi firehjulsdrift.

**Montecarlo** (1974–81, 7 800 eks.) var en to-seters bakhjulsdrevet sportsbil med fast eller avtagbart tak, og med midt-montert 2-liters motor. Den var ment som et mer eksklusivt valg enn konsernets Fiat X1/9.  I USA solgt som *Scorpion*, og den som folkevogna «Herbie» blir forelsket i, i «Herbie drar til Monte Carlo» fra 1978.

Utover diverse spesialutgaver, ble Beta også bygget i 3-4 år i spanske Pamplona. Beta ble ifølge Sogn Avis solgt i Norge og eies av blant andre Petter Sortland.

Lancia Beta middle years edition.jpg | Berlina
Lancia Beta Coupe Tenerife Strand.jpg | Coupe
Auto Italia Spring car day Brooklands May 2010 IMG 9137 (4570935044) (2).jpg | Spyder
Lancia HPE Neuss.jpg | HPE
Lancia_Beta_Trevi_VX_Bi_Motore_(front)_-_Flickr_-_tonylanciabeta.jpg | Trevi *Bimotore*
Lancia Beta Montecarlo front 20110416.jpg | Montecarlo
Auto Italia Stanford Hall June 2010 IMG 9431 (4679968242).jpg | Montecarlo
Lancia Medusa 2.jpg | Medusa fra ItalDesign


## Referanser
Daewoo Matiz

**Daewoo Matiz** (1998–) er en bybil bygget av den sørkoreanske bilprodusenten Daewoo, som en etterfølger til bybilen Daewoo Tico (1991–2001).

**M100** var under 3,5 meter og tegnet av Giorgetto Giugiaro ved ItalDesign. Den hadde 0,8-liters 3-sylindret motor med 51 hk bygget av britiske Tickford.
  Pris levert Bergen var 118&nbsp;000 kroner.

**M150** (2000–05) fikk litt endret utseende og en 1-liters motor. Den kostet 125&nbsp;000 kroner i Norge. M150 ble lenge fortsatt laget av *Uz-DaewooAuto* i Usbekistan og solgt blant annet i Kina som Chevrolet Lechi.

**M200** (2005–09) var basert på konseptbilen Chevrolet M3X, også den med design av Giorgetto Giugiaro ved ItalDesign.  Solgt i store kvanta, blant annet i India som Chevrolet Spark.  I Norge het den **Chevrolet Matiz** og kostet 134&nbsp;000 kroner.

**M300** (2009–15) ble solgt som **Chevrolet Spark**, bortsett fra i India der den heter Chevrolet Beat etter konseptbilen fra 2007.  Den var Danmarks mest solgte bil i 2011 og kostet 110&nbsp;000 kroner i Norge for 1-liters motor på 68 hk (kom også med 1,2 liter på 81 hk).  **Spark EV** ble i 2011 Chevrolets første elektriske bil.  

**M400** (2015–) fikk blant annet Apple CarPlay og Android Auto.
## Bilder

2002-2004 Daewoo Matiz (M150) SE hatchback 01.jpg|Første serie
Daewoo Matiz -- Korea.jpg|Andre serie
20100823 daewoo matiz creative 1.jpg|Tredje serie
Chevrolet Matiz M150.jpg|Første serie (Chevrolet Spark)
Chevrolet Matiz SE front.jpg|Andre serie (Chevrolet Spark)
Chevrolet Spark WAS 2012 0488.JPG|Tredje serie (Chevrolet Spark)
2013-03-05 Geneva Motor Show 7862.JPG|Chevrolet Spark EV
20150404 Chevrolet Spark 01.jpg|Fjerde serie (Chevrolet Spark)


## Referanser
Synspunkt (medlemsblad)

***Synspunkt*** er medlemsbladet til Norges Blindeforbund. Bladet byttet navn fra *Norges Blinde* fra første nummer i januar 2016, og kommer ut med seks nummer i året.

Bladet gis ut i flere formater, trykket tekst, punktskrift (braille) og lyd.
William Otis

**William Smith Otis** (20. september 1813–13. november 1839) var en amerikansk ingeniør og oppfinner. Otis fant opp en dampdrevet framskuffemaskin – den første motoriserte anleggsmaskinen og en forløper til gravemaskinen. 

Otis ble født i Pelham i Massachusetts. Det var i Massachusetts han bygde sin første maskin i 1835 til byggingen av jernbanelinjen mellom Norwich og Worcester. Maskinen utførte gravearbeid som til da hadde blitt gjort for hånd med bøtter og spader. Maskinen gjorde arbeidet på en liknende måte som ved kroppsarbeid, med en bøtte som gravde ut jord og deretter roterte 90 grader og tømte innholdet et passende sted, for eksempel en vogn. Selve bøttene ble løftet ved hjelp av dampkraft, men den skinnegåande maskinen måtte dras fremover av hester og utliggeren måtte svinges ved hjelp av menn med tau.

Etter dette dro Otis til Philadelphia hvor han utviklet maskinen videre. Han overtalte formannen ved lokomotivselskapet Garrett and Eastwick, Joseph Harrison, til å utvikle en prototyp. Denne ble tatt i bruk i 1837 til å bygge Western Railway. Selskapet Harrison & Eastman bygde etterhvert seks dampgravemaskiner til. Disse kostet 6&nbsp;000 dollar hver, og flere ble solgt utenlands, til Russland og England. Selskapet Carmichael, Fairbanks and Otis kjøpte to maskiner, en av dem var prototypen. 

I 1839 fikk William Otis patent på dampgravemaskinen sin. Samme året døde han av tyfoidfeber, bare tjueseks år gammel. Det ble ikke bygd noen flere dampgravemaskiner de neste tyve årene, men de som allerede var laget ble tatt i bruk. Oppfinnelsen ble lovprist i avisene som nyttig og arbeidssparende, men noe tungvint å bruke. Rundt borgerkrigstiden startet selskaper som John Souther å konstruere nye, forbedrede gravemaskiner.

## Kilder
* 

## Eksterne lenker
* Patent 1089 til William S. Otis
* The Otis Crane Excavator i *Steam Shovels* av Peter Manktelow.
Maria Louise av Savoie

**Maria Luisa Gabriella av Savoie** (født 17. september 1688, død 14. februar 1714) var spansk dronning og tidvis regent fra 1701, da hun ble gift med kong Filip V av Spania. 

Maria Luisa ble født  i Torino som datter av Viktor Amadeus II av Savoie og Anne d'Orléans. Hun var niese av Ludvig XIV av Frankrike. Den 2. november 1701, tretten år gammel, ble hun gift med Filip, som var barnebarn av kongen. Søsteren hennes Marie-Adélaïde var allerede gift med bror til Filip. Paret fikk sønnene Ludvig (1707–1724) og Ferdinand VI av Spania (1713–1759), i tillegg til Felipe og Felipe Pedro, som døde som barn. 

Som dronning hadde Maria Luisa stor innflytelse over maken, men var selv under sterk påvirkning av Marie Anne de La Trémoille, prinsesse av Ursins, som ble hennes overhoffdame. Etter 1702 virket hun som regent i Spania da kongen var fraværende under den spanske arvefølgekrigen. Hun ble populær i Spania og ble kalt «La Savoyana», «kvinnen fra Savoie». Maria Luisa blir gjerne skildret som en talentfull regent som skapte orden og tok imot klager. 

Mot slutten av livet ble Maria Luisa syk av tuberkulose. Hun døde 25 år gammel og ble gravlagd ved San Lorenzo de El Escorial. 

## Referanser


## Litteratur
*Sharp, Martin Andrew (1906): *Queens of old Spain*, New York: McClure, Phillips & company.
Beleiringen av Barcelona i 1706

**Beleiringen av Barcelona** fant sted mellom 3. og 27. april 1706 under den spanske arvefølgekrigen da en fransk-spansk armé ledet av Filip V omringet Barcelona i et forsøk på å gjenerobre byen etter at den ble tatt av en engelskledet alliert styrke året før.

Beleiringen ble oppgitt da en stor engelsk flåte kommandert av John Leake kom med forsterkinger. Den fransk-spanske arméen ble tvunget til å forlate forsyningene og artilleriet sitt i hastverket de hadde med å gjøre retrett. Filip ble avskåret fra å reise tilbake til Madrid, så han reiste inn i Frankrike. Barcelona forble på allierte hender fram til 1714.

## Litteratur
* Joaquim Albareda:*La Guerra de Sucesión de España (1700-1714)* Barcelona ISBN 978-84-9892-060-4
KV20

**KV20** i Kongenes dal utenfor Luxor i Egypt var begravelsesplass for farao Thutmosis I og Hatshepsut under Egypts attende dynasti.

Graven er plassert lengst i øst i slutten av en sidegren til hovedwadien i dalen ganske nær KV19. Kanskje er KV20 den eldste graven i Kongenes dal. Graven har en uvanlig geometri og vender av nedover i en spiralformet bue først østover, så mot sør og til sluttn vestover. Den er totalt 210&nbsp;m lang. At graven til slutt vender av vestover er et argument mot teorien at Hatshepsuts grav er bygd for å anslutte mot hennes gravtempel i Deir el-Bahri. Både Thutmosis I og Hatshepsuts tomme sarkofager ble funnet 1903/1904 under Howard Carters utgraving. Thutmosis Is mumie ble flyttet til KV38 av Thutmosis III.

## Referanser
Brian Clement

**Brian Clement** er en amerikansk naturopat som er mest kjent som leder av den alternative klinikken Hippocrates Health Institute i Florida.

Clement har en Ph. D. i ernæring fra University of Sciences, Arts and Technology. Dette universitet er registrert i mikrostaten Montserrat i Karibia, og regnes for å være en vitnemålsfabrikk. Delstatsmyndighetene i Florida har benektet at han har rett til å praktisere som lege, og ga ham i 2015 pålegg om å stanse alle medisinsk behandling.

I 1975 ble Clement ansatt ved Hippocrates Health Institute (HHI), og ble i 1980 leder av for klinikken som i hovedsak tilbyr alternativ behandling. En rekke søksmål har blitt rettet mot klinikken etter at kreftpasienter har blitt tatt av konvensjonell behandling til fordel for blant annet laserterapi, kosttilskudd og massasje. Clement har hevdet at hans klinikk har høyest suksess når det gjelder å helbrede irreversibel kreft. I 2015 døde en 11 år gammel jente av leukemi etter hun hadde nektet konvensjonell behandling med cellegift til fordel for alternativ behandling ved HHI. En rekke norske pasienter har også vært til behandling på HHI, blant disse Mille-Marie Treschow. Mange av pasientene har blitt formidlet av den norske alternativ-legen Christian Daling. Behandlingsoppholdene kan være svært kostbare.

Brian Clement er en forkjemper for trenddietten *raw food*, og han hevder at mat som er kokt eller stekt gjør oss syke.

I 1978 arbeidet Clement et år ved den danske alternative kreftklinikken Humlegaarden.

I juni 2016 hadde Clement booket et foredrag i Sverige, men etter sterke protester mot arrangørstedet ABF Stockholm ble arrangementet avlyst.

Clement er gift med Anna Maria Gahns-Clement som opprinnelig er fra Sverige.

## Referanser
Alexander av Sverige

**Alexander Erik Hubertus Bertil** (født 2016) er en svensk prins og hertug av Södermanland. Han er sønn av prins Carl Philip og prinsesse Sofia og er nummer fem i den svenske tronfølgen etter sin far og foran sin bror, prins Gabriel. Hans tittel var *Hans Kongelige Høyhet Alexander, prins av Sverige, hertug av Södermanland.* Etter at kongen 7. oktober 2019 besluttet å avgrense hvem i den svenske kongefamilien som skal tilhøre det kongelige hus, falt tittelen kongelig høyhet bort for prins Alexander.**

## Ordener og dekorasjoner

### Svenske ordener og dekorasjoner
*  Riddare och Kommendör av Kungl. Maj:ts orden (Serafimerorden) – regnes fra fødselen
*  Ridder av Carl XIII:s orden – regnes fra fødselen

## Referanser
Android Auto

**Android Auto** (2014–) er en programvare laget av Google for bruk i biler og andre kjøretøy med større berøringsskjermer.

Den lar sjåføren bruke sin Android-mobiltelefon (versjon 5 og senere) via bilens konsoller og fastmonterte skjermer.  Målet er blant annet å redusere sjansen for ulykker der sjåføren bruker mobiltelefon til samtaler, lytting til musikk fra strømmetjenester, bilnavigasjon.  Den første bil med Android Auto var en Hyundai Sonata i 2015. De fleste bilfabrikanter har tilpasninger til Android Auto for sine nyere biler. Produsenter som Sony og Pioneer har også tilpasninger.

Android Auto er en del av Open Automotive Alliance (stiftet 2014), et samarbeid mellom Google, bilprodusenter og elektronikkselskap for å få Android til å virke i bil.

## Referanser


## Eksterne lenker
*
KV43

**KV43** i Kongenes dal utenfor Luxor i Egypt var gravplass for farao Thutmosis IV under Egypts attende dynasti.

Graven er plassert lengst i øster i slutten av en sidegren til hovedwadien i dalen. KV43 har en layout som sterkt minner om den for KV35. Thutmosis IVs mumie ble flyttet til KV35 under Egypts 21. dynasti. KV43 ble funnet i 1903 av Howard Carter.

## Referanser
Norman Eng

**Oskar Norman Eng** (født 7. august 1847 i Vadsø, død 27. august 1921) var en norsk lege og stortingsmann for Venstre.

Eng var sønn til en lege. Han ble student i 1866 og selv cand. med. i 1874. Året 1875-79 drev han privat praksis i Stavanger. Fra 1879 var han distriktslege, først i Lenvik, siden 1891 i Volda og omkringliggende herredder.

Oskar Norman Eng var i *sin* tid som student en innbyderne  til stiftingen av Det Norske Samlaget, medredaktør av bladene «Svein Urædd«, «Andvake» og «Frem». Han var ordfører i Lenvik det meste av tiden han var der, forlikskommissær i herredet fra 1884. I Volda kom han med herredstyret i 1897, var ordfører 1905-10. Også der var han en tid forlikskommissær. Styreformann i Volda & Ørsta Sparebank.

Eng var 1. representant fra Tromsø amt på Stortinget 1889-1894. Han var i den første valgperioden medlem av militærkomitéen, i den andre av næringskomitéen. I tillegg var han 1893-94 medlem av valgkomitéen. Til alle de fire tingsamlingene mellom 1895 og 1906 var han på 1. eller 2. varamannplass fra Romsdals amt.

## Kilder
* Lindstøl, Tallak: *Stortinget og Statsraadet 1814-1914.* Kristiania, 1914

## Eksterne lenker
*
Den må tidlig krøkes som god krok skal bli

**Den må tidlig krøkes som god krok skal bli** er et norsk og dansk ordtak som viser til at man allerede i ung alder trenger lærdom og erfaring, som av og til kan være smertefull&nbsp;&ndash; psykisk eller fysisk, for å modnes som menneske. Ordtaket kan ofte brukes i møte med et barn som utfører arbeid eller oppgaver som ellers helst ses blant voksne. En dansk ordspråkssamling fra 1506 er eldste historiske kilde for ordtaket.

## Kilder
*Den må tidlig krøkes... snl.no, besøkt 21. april 2016.
Gullpirol

**Gullirol** (*Oriolus auratus*) er en art i pirolfamilien, som er spurvefugler. Arten er endemisk for Afrika sør for Sahel. 

## Beskrivelse
Gullpirolen veier 60–80 g og måler cirka 20 cm. Voksne fugler er gule med en kraftig sort øyestrek og sort på vingene og stjerten. Nebb og lemmer er blekgule. Hunnen har blekere farger enn hannen og har litt gulgrønn farge på vingene. Arten er nært beslektet med vanlig pirol (*Oriolus oriolus*), men typisk litt mindre i størrelsen.

Arten lever i hovedsak av insekter, bær og frukt. Den trives i bredbladet løvfellende skog på savannen, spesielt av typen *Brachystegia*, *Baikiaea* og *Colophospermum*.

## Referanser


## Eksterne lenker
*
Andreas Norland (politiker)

:*Må ikke forveksles med nevøen, redaktør [[Andreas Norland]].*

**Andreas Norland** (1896–1961) var en norsk politiker (H) og offentlig tjenestemann.

Han var sønn av apoteker John Norland og hustru Karen Essendrop Ottesen samt bror av redaktør Realph Norland. Både faren og broren var Høyre-politikere. Han vokste opp i Stavanger, Bergen og Sandnessjøen. Han giftet seg i 1922 med Julie Allum, datter av oberst Julius Allum og hustru Hanna Gude.

Norland hadde studentereksamen fra 1915 og statsøkonomisk eksamen fra 1921. Fra tidlig i 1920-årene og resten av mellomkrigstiden var han ansatt som fylkessekretær i Nordland Høyre, en tid også i Troms Høyre. Norland var formann i Unge Høyres sentralstyre fra 1931 til 1936.

I 1947 ble han ansatt som sekretær for Nordland fylkes havnenemnd, året etter som fylkets første samferdselskonsulent. Han hadde fortsatt denne stillingen da han døde brått under et besøk i Mosjøen i 1961.

## Referanser
Ferskeytt

**Ferskeytt** (direkte oversatt *firkantet*) er en islandsk poetisk verseform. Det er en form for firelinjers vers («*quatrain*») som først er dokumentert i det fjortende århundres islandske *[[rímur]]*. Det eldste kjente diktet i denne formen er Einar Gilssons dikt *Ólafs ríma Haraldssonar*. Ferskeytt er fortsatt en av de dominerende metriske former i islandsk diktning.

## Verseformen
*Ferskeytt* består av to troké-linjer med fire trykktunge stavelser hver på formen – v – v – v – som alternerer med to linjer med tre trykktunge stavelser på formen – v – v – v. ( – betyr trykktung stavelse og v betyr trykklett.) I hver linje, kan en trykklett stavelse erstattes med to trykklette stavelser. Strofene er normalt på åtte linjer med enderimsmønster ABAB. I første linje det allitterasjon (bokstavrim) i to tunge stavelser pluss den første tunge stavelsen i den andre linjen, og så videre etter mønster av germansk fornyrdislag.

Eksempel på ferskeytt, hentet fra Einar Gilssons *Ólafs ríma Haraldssonar* som er det eldste diktet vi kjenner i denne verseformen (fra siste halvdel av 13-hundretallet):

:*Ólafr konungr örr ok fríðr*
:*átti Noregi at ráða,*
:*gramr var við bragna blíðr,*
:*borinn til sigrs ok náða.*

:*Döglingr hélt svá dýran heiðr*
:*dróttni himna hallar,*
:*engi skýrir örvameiðr*
:*öðlings frægðir allar.*

Filologen Finnur Jónsson hevder at enderimsmønsteret ABAB ellers er ukjent i eldre norrøn diktning. I annen runhent diktning kommer de rimede verselinjer etter hverandre. 4-linjede vers er også ukjent i den eldre norrøne diktningen. Jónsson hevder derfor at verseformen er inspirert av middelaldersk latinsk hymnediktning (kirkesanger, helgensanger osv.) hvor det fines versemål som nokså nøyaktig tilsvarer ferskeytt.

## Referanser


## Eksterne lenker
* Ólafs ríma Haraldssonar, heimskringla.no
Halden Håndball

**Halden Håndball** kan vise til:
* Halden Håndballklubb (stiftet 1989 og opphørt i 2017), en håndballklubb for kvinner.
* Halden Topphåndball (stiftet 2011), en håndballklubb for menn.
* Halden Håndballforening (stiftet 2017), en håndballklubb med seniorlag for kvinner
Ivar Lykke (andre betydninger)

**Ivar Lykke** er navnet til flere personer:

* Ivar Lykke, politiker
* Ivar Lykke (arkitekt)
* Ivar Lykke (fotballspiller)
* Ivar Lykke (skuespiller)
Støperi

**Støperi** er en virksomhet som er utstyrt for produksjon av gjenstander ved å støpe dem og deretter etterarbeide dem til et ferdig produkt. Det finnes ulike typer støperi etter hvilket råstoff som blir benyttet, hvilke produkt som blir lagd, eller hvilken støpemetode som blir brukt. Materialer som benyttes til støpning er metaller, plast, kompositter, keramiske masser, gips og betong.

Et jernstøperi benytter støpejern som råstoff, for eksempel for å lage kumlokk, peiser og vedovner, steikepanner eller annet. Metallstøperi er betegnelsen på støperi som benytter andre typer metall som råstoff, for eksempel bronse. Er det skulpturer eller andre kunstgjenstander som er produktet, blir støperiet ofte kalt kunststøperi. Kirkeklokker og andre klokker blir støpt i et klokkestøperi. Lys av stearin og liknende blir fremstilt i et lysestøperi. Det finnes støperi for å masseprodusere gjenstander av gips, og ulike typer støperi for støping av gjenstander av plast.

En fagarbeider som har jern- eller metallstøping som yrke, blir kalt *støper,* men den gamle betegnelsen *gjørtler*, som skriver seg fra middelalderen, blir fremdeles benyttet i noen støperier om en håndverker som har som yrke å støpe og gjøre etterarbeid på små gjenstander.

## Se også
* Støping
African Confidential

**African Confidential** er et britisk nyhetsbrev om Afrika. Det ble grunnlagt av en gruppe briter i 1960 da Afrika sto foran avkolonisering og store forandringer. Opprinnelig ble det kalt *Africa 1960*, med nytt årstall hver år, frem til det fikk det faste navnet sitt sent på 60-tallet.

Nyhetsbrevet har som mål å publisere pålitelig, upartisk informasjon om Afrika. Til forskjell fra mange britiske tidsskrift har det ikke noen offisiell politisk agenda. Nyhetsbrevet har dekket og analysert hendelser på kontinentet ved hjelp av et stort nettverk av korrespondenter. Fra begynnelsen var artiklene de skrev usignerte for å unngå forfølgelse i ustabile land på vei mot selvstendighet. Denne politikken har nyhetsbrevet fortsatt med, ettersom ytringsfriheten fremdeles er truet flere steder i Afrika.

African Confidential var eiet av en gruppe uavhengige briter frem til 1994, da det ble kjøpt av Oxford-forlaget Blackwell Publishers. Redaktøren fortsatte å ha en selvstendig rolle.

## Eksterne lenker
* africa-confidential.com - offisielt nettsted
KV38

**KV38** i Kongenes dal utenfor Luxor i Egypt var gravplass for farao Thutmosis I i Egypts attende dynasti.

Graven er uthugd i slutten av den sørvestre grenen fra hovedwadien i dalen mellom KV14 og KV15 og er en av de mindre gravene i Kongenes dal. Thutmosis III flyttet Thutmosis Is mumie til KV38 fra KV20 da han tidligere var begravd sammen med sin datter Hatshepsut. 

I slutten av Det nye rike ble han Thutmosis Is mumie til TT320 nær Deir el-Bahri. Graven ble funnet i 1899 av Victor Loret. Graven er i dårlig stand på grunn av vannskader etter oversvømmelser.

## Referanser
KV35

**KV35** i Kongenes dal utenfor Luxor i Egypt var gravplass for farao Amenhotep II under Egypts 18. dynasti. Amenhotep II er sammen med Tutankhamon de eneste faraoene hvis mumier  er blitt funnet i deres opprinnelige graver. 

Graven er uthugd i fjell i en vestlig gren fra hovedwadien i dalen forbi KV57. Graven ble funnet i 1898 av Victor Loret.

Utover å være grav for Amenhotep II (mumie CG 61096 som ble funnet i sarkofagen) ble KV35 under det 21. dynasti brukt som gjemmested for mumiene av:
* Thutmose IV (mumie CG 61073) funnet i kammer Jb.
* Amenhotep III (mumie CG 61074) funnet i kammer Jb.
* Merneptah (mumie CG 61079) funnet i kammer Jb.
* Seti II (mumie CG 61081) funnet i kammer Jb.
* Siptah (mumie CG 61080) funnet i kammer Jb.
* Ramses IV (mumie CG 61084) funnet i kammer Jb.
* Ramses V (mumie CG 61085) funnet i kammer Jb.
* Ramses VI (mumie CG 61086) funnet i kammer Jb.
* Teje, først omtalt som «den eldre kvinne» (mumie CG 61070) funnet i kammer Jc.
* uidentifisert prins (eventuelt Webensenu, Amenhotep IIs sønn) (mumie CG 61071) funnet i kammer Jc.
* «Den yngre kvinne» (mumie CG 61072) funnet i kammer Jc.
* Uidentifisert «kvinne D» eventuelt Tausret (mumie CG 61082) funnet i kammer Jb.
* Eventuelt Setnakhte funnet i en båt i forkammeret.
* Uidentifiserad mumie/kranium funnet i brønnkammeret. Eventuelt tilhørende Merytre-Hatshepsut (Amenhotep IIs mor).

## Referanser




## Litteratur
*